Ministru kabineta rīkojuma projekta

 **„Par Siguldas novada pašvaldības nekustamā īpašuma pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Siguldas novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Siguldas novada pašvaldības nekustamo īpašumu „Silciema ceļš”, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa. Likuma „Par pašvaldībām” 21. panta pirmās daļas 17. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Silciema ceļš” sastāvā ietilpstošā zemes vienība ar kadastra apzīmējumu 8042 002 0249 un uz tās esošie ceļa posmi ar nosaukumu “Silciema ceļš” (būves kadastra apzīmējumi 8042 002 0249 002 un 8042 002 0249 004) atrodas Siguldas novada pašvaldības uzskaitē, bet funkcionāli tie tiek izmantoti kā meža infrastruktūras objekti akciju sabiedrības „Latvijas valsts meži” (turpmāk – LVM) mežsaimnieciskajos darbos iesaistītā transporta pārvietošanās nodrošināšanai. Tādējādi minētie ceļa posmi uzturami atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt. Pašvaldības ceļa „Silciema ceļš” posmi 1071,92 m un 404,05 m garumā ļauj piekļūt valsts meža masīviem.Nekustamā īpašuma (nekustamā īpašuma kadastra Nr.8042 002 0250) sastāvā ietilpstošās būves – ceļa posmi (būves kadastra apzīmējums 8042 002 0249 002 un 8042 002 0249 004) – ir funkcionāli saistīti ar zemes vienību (zemes vienības kadastra apzīmējums 8042 002 0249), tāpēc tiesiskā izpratnē ir atzīstami par attiecīgā zemesgabala galvenās lietas blakus lietu. Saskaņā ar Civillikuma 850. pantu viss, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais. Minētais nekustamais īpašums ierakstīts zemesgrāmatā Rīgas rajona tiesas Zemesgrāmatu nodaļas Allažu pagasta zemesgrāmatas nodalījumā Nr. 100000581480 uz Siguldas novada pašvaldības vārda. Atbilstoši Aizsargjoslu likumā noteiktajam rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas zemesgrāmatā norādītas III daļas 1.iedaļā. Valstij, pārņemot nekustamo īpašumu no pašvaldības, zemesgrāmatā ierakstītais apgrūtinājums nerada papildu ietekmi uz rīkojuma projekta 1. punktā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.Ievērojot likuma „Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, Siguldas novada dome 2019. gada 21. februārī pieņēma lēmumu (sēdes protokols Nr.4, 52.§) „Par nekustamā īpašuma “Silciema ceļš”, Allažu pag., Siguldas nov., nodošanu bez atlīdzības valsts īpašumā” (turpmāk – Siguldas novada domes lēmums).Rīkojuma projektā minēto nekustamo īpašumu Siguldas novada dome nodod valstij valsts pārvaldes funkciju īstenošanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošinās LVM, kas nodibināta valsts meža īpašuma pārvaldīšanai un apsaimniekošanai. Siguldas novada dome lēmumā Zemkopības ministrijai noteica pienākumuZemkopības ministrijai nekustamo īpašumu bez atlīdzības nodot Siguldas novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai.Rīkojuma projektam ir pievienoti īpašuma tiesības apliecinošie dokumenti, kā arī Siguldas novada domes lēmums, kas apliecina, ka rīkojuma projektā minētais nekustamais īpašums nav nepieciešams Siguldas novada pašvaldībai.Ievērojot minēto, nekustamā īpašuma pārņemšana valsts funkciju īstenošanai no Siguldas novada pašvaldības ir lietderīga un normatīvajos aktos noteiktajā kārtībā zemesgrāmatā nostiprināmas īpašuma tiesības uz valsts vārda Zemkopības ministrijas personā.Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Siguldas novada pašvaldības nekustamo īpašumu "Silciema ceļš" (nekustamā īpašuma kadastra Nr. 8042 002 0250) – zemes vienību (zemes vienības kadastra apzīmējums 8042 002 0249) 2,28 ha platībā un ar to saistītās inženierbūves “Silciema ceļš” (būves kadastra apzīmējumi 8042 002 0249 002 un 8042 002 0249 004) – Allažu pagastā, Siguldas novadā. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, LVM un Siguldas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesību maiņu LVM zemesgrāmatā reģistrēs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un kapitālsabiedrība | Rīkojuma projekta izpildi nodrošinās Zemkopības ministrija, LVM un Siguldas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Punka 67027377

Rita.Punka@zm.gov.lv